Zodijak

Zodijak (životinjski krug) je pojas sazviježđa na nebeskoj sferi koji se rasprostire 8° sjeverno i 8° južno od ekliptike, a po njemu se prividno kreću Sunce, Mjesec i većina planeta Sunčevog sistema. Pojas zodijaka se sastoji od 13 sazviježđa: 12 sazviježđa po kojima su nazvani horoskopski znakovi  i trinaesto sazviježđe Zmijonoša - Ophiuchus. Sunce provodi različito vrijeme u svakom od ovih 13 sazvježđa tokom kalendarske godine. U astrologiji su u upotrebi samo 12 sazvježđa zodijaka, bez sazvježđa Zmijonoše iako se i ovo sazvježđe spominje u Almagestu kao zodijačko sazvježđe. Zodijak i njegove znakove su poznavali još i stari egipćani oko 2400 godina p. n. e. a koristili su ih za određivanje kalendara a poslije i u svrhe izrade horoskopa i vračanja.

 Znakovi Zodijaka (horoskopski znakovi) 
200px|desno|mini|Krug Zodijaka
U astrologiji zodijački krug od 360° je podijeljen na 12 istih segmenata, svaki po 30°, počevši od proljetnog ekvinocija. Svaki segment je dobio ime po astronomskom sazviježđu, i s njima su se približno i podudarali u 12. vijeku p. n. e. kad su Babilonci uveli ovu podjelu zodijaka na sazviježđa. Uslijed precesije ekvinocija i tačnije definicije sazviježđa znakovi zodijaka i sazviježđa se ne podudaraju.

 Broj  Simbol  Stepen  Latinski naziv  Bosanski prevod  Grčki naziv  Sanskritski naziv  Sumero-Babilonski nazivMUL.APIN; Peter Whitfield, History of Astrology (2001); W. Muss-Arnolt, The Names of the Assyro-Babylonian Months and Their Regents, Journal of Biblical Literature (1892).1     0° Aries  Ovan  Κριός/Kriós  (मेष) "The Agrarian Worker", Dumuzi2   30° Taurus Bik  Ταῦρος/Tauros  (वृषभ) "The Steer of Heaven"3   60° Gemini  Blizanci  Δίδυμοι/Didymoi  (मिथुन)  "The Great Twins" (Castor and Pollux) 4   90° Cancer  Rak Καρκῖνος/Carcinos    (कर्कट) "The Crayfish"5  120° Leo  Lav  Λέων/Léōn   (सिंह) "The Lion"6  150° Virgo  Djevica  Παρθένος/Parthénos   (कन्या) "The Furrow"; "The Furrow, the goddess Shala's ear of corn"7  180° Libra  Vaga  Ζυγός/Zygós   (तुला) "The Scales"8  210° Scorpio  Škorpion  Σκoρπιός/Scorpiós    (वृश्चिक) "The Scorpion"9  240° Sagittarius   Strijelac  Τοξότης/Toxótēs   (धनुष) Nedu "soldier"10  270° Capricorn  Jarac  Αἰγόκερως/Aegócerōs   (मकर) "The Goat-Fish"11  300° Aquarius   Vodolija  Ὑδροχόος/Hydrochóos   (कुम्भ) "The Great One", later  "pitcher"12  330° Pisces  Ribe  Ἰχθύες/Ιchthues   (मीन)  "The Tail of the Swallow", later DU.NU.NU "fish-cord"

Reference

 Vanjski linkovi 

 The 13 Constellations of the Zodiac  Univerzitet Madison u Wisconsinu 

Kategorija:Zodijački znakovi
Kategorija:Sazviježđa
Kategorija:Drevna astronomija
Kategorija:Astrologija
Kategorija:Nebeski koordinatni sistemi
Kategorija:Rođendani
Kategorija:Rane naučne kosmologije
Kategorija:Zapadnjačka astrologija